cyanic-selkie/wikianc huggingface dataset:
Edelmetoie
Hoibedelmetoie
Hoibedelmetoie besitzn aa a positivs Standardpotentioi gegenüba Wossastoff (H2), san aba längst ned so koarosionsbeständig wia de klassischn Edelmetoie. Sie reogiern weda mid Luft, no mid Soizsäurn respektive vadünnta Schwefelsäure. Bekannte Hoibedelmetoie san Kupfa, Rhenium und Zinn.
Kuazlebige radioaktive Edelmetoie
In da physikalischn Theoaie da Quantenmechanik deidn vui Berechnunga zua Voagängn und Zuaständn da Modaie daraufhin, dass künstliche Elemantn wia Hassium, Boahium, Meitnerium, Darmstodium, Copernicum und Röntgenium aa Edelmetoie san. Aufgrund ihra Instobilität duach radioaktive Isotopn und oana Hoibwertzeid vo grod wengn Sekundn san sie prakdisch bedeitungslos.
Unedle Edelmetoie
A klare Obgrenzung zua Edelmetoin zeign de unedln Metoie Oiuminium, Blei und Eisn. Sie könna vo nichtoxydierendn Säurn ogegriffa wern.
Andere koarosionsbeständige Metoie
Edelmetoie da 4., 5. und 6. Nebengruppn hom mitunta sogar a hechnre Koarosionsbeständigkeit wia de klassischn Edelmetoie. Dazua zähln Tito, Zirconium, Hofnium, so wia Vanadium, Niob und Tantoi, Woifram, Chrom und Molybdän. Dazua keman so technisch bedeitend Metoie wia Zink, Oiuminium, Blei und Silicium.
Umgangssproch
De bei Olympischn Schbuin und andern spoatlichn Wettkämpfa vagebene Bronzemedaille fia den Drittplatzierdn, laffd fälschlicherweise unta am Begriff Edelmetoi. Dabei is Bronze a Kupfa-Zinn-Legierung.
Waldeck (Merkendorf)
Waldeck is a Ortstei vo da Stod Merkendorf im Landkroas Ansbach in Middlfrankn (Bayern).
Gschicht
Bis zua Gmoagebietsreform in Bayern, de am 1. Mai 1978 in Kroft tretn is, hod Waldeck zua Gmoa Großbreitenbronn gheat.
Religion
De Eihwohna vo Waldeck san übawiegnd evangelisch und noch Weidenbach gepforrt.
Vakeah
Waldeck liegt an oana Gmoavabindungsstroß, de vo Triesdorf Bohnhof noch Triesdorf fiaht, auf Hech vo oana Platanenallee.
Wut-Wut
Mit Wutwut oder Witwit isch in gewisse Orte in Siidtirol a Vogl gmoant, der pis 28 cm lång werd, in Kärntn sågg man Wuute. Er håt an langen Schnåbl unt åfn Grint an Tschaup drauf. Die Fliegl sein schwarz - weiß gstroaft. Fréssn tuat er Insektn unt Wirm. Af hoachtaitsch hoaßt er Wiedehopf, der dialektale Nåmen kimp va sein Ruaf, er tuat wutwutwut oder pupupu.
Somma Lombardo
De Gmoa liegt sidwestli vo Varese am Ticino.
Geografie
Des sidliche Gmoagebiet umfosst oan Tei vom Flughofn Mailand-Malpensa.
De Nochboagmoana vo Somma Lombardo san: Arsago Seprio, Cardano al Campo, Casorate Sempione, Castelletto sopra Ticino (NO), Ferno, Golasecca, Pombia (NO), Samarate, Varallo Pombia (NO), Vergiate und Vizzola Ticino.
Niedaöstareich
Niedaöstareich oda Niedaestareich (aumtlich: Niederösterreich), is ans vo de nein Bundeslända vo Estareich (oida Nauman: Eazheazogtum Estareich unta da Enns). Noch da Flächn is es des gresste, noch da Eihwohnazoi des zweitgresste Bundeslaund. Es grenzt im Noadn aun de Tschechei, im Noadostn aun de Slowakei, im Sidostn auns Buagnlaund, im Sidn aun de Steiamoak und im Westn aun Owaestareich. Es umschliaßt des Laund Wean, des wos bis 1922 zua Niedaestareich gheat hod. Niedaestareich und des Nochboabundeslaund Owaestareich san zaumman de Keanlända vom Stoot Estareich.
St. Pödn is duach a Voiksobstimmung seit 1986 Laundeshauptstod vo Niedaestareich. Davua hod de Laundesregiarung iahn Sitz in Wean ghobt.
Eadkund
Niedaestareich is mit 19.186,27 km² des flächnmäßig gresste Bundeslaund vo Estareich. Es is laundschoftlich in Viadln eitäut:
De Viadln haum, geografisch gsegn, a voikommen untaschiedliche Struktua. Währends im Mostviadl de Auslaifa vo de Koichoipen mit Beag um de 2000 m gibt, is des Woidviadl hauptsächli a Granitplateau. Im Noadostn liegts higelige Weiviadl, des wos ins floche Moachfööd ohfoit und sidlich vo da Donau is des Weana Beckn.
Niedaestareich grenzt auf ana Läng vo 414 km aun de Nochbalända Tschechei und Slowakei, und is des Bundesland mit da zweitlängstn Außngrenz.
Trennt wean de Viadln in westestlicha Richtung vo da Donau, in Noad-Sid-Richtung vom Manhartsbeag und im Weanawoid vo da Thermenlinie.
Fliss
Niedaestareich wiad fost äussa gaunzes iwa de Donau entwassat. Da anzige Fluss, der sein Obfluss iwa de Moidau und de Elbe in de Noadsee hod, is de Lainsitz im Woidviadl.
De wichtigstn Fliss neadli vo da Donau san da Kaump, de Krems, de Lainsitz, de Moach und de Thaya. Sidli vo da Donau sans de Enns, de Ybbs, da Ealauf, de Möck, de Traasn, de Schwechat, de Fischa, de Schwoaza, de Triesting, de Leitha und de Piaschting.
Natuaschutz
Im Natuaschutz gibts vaschiedane Schutzstufn mit untaschiedlichn Prioritätn.
De Schutzstufn san:
Höin
In Niedaestareich gibts ziemlich vü Natuahöin, insgsaumt san 4082 katastamäßig eafosst. Die meistn Höin in Niedaöstrreich haum si in de Koik- und Dolomitstana va de Koikoipn büdt und san deshoib sognaunnte Karsthöin. A da Koikmarmoa in de Zentraloipn und in da Behmischn Mossn ermeglicht de Entstehung vo Höin. Zu de gräßtn Höin vo Niedaestareich ghean:
Gschicht
Niedaestareich is des Kernlaund vo Estareich. Fria hods nua aafoch Estareich ghassn (speda: unta da Enns) und hod da Dynastie Habsburg bzw. Habsburg-Lothringen („Haus Estareich“) und in jewäuligen Gsaumtstoot in Naum gem.
Aus dem Grund is de Gschicht vo Niedaestareich mit da Gschicht vo Estareich meah oda weniga identisch.
Bevökarung
De Bevökarung nimmt in de zenträun Gebietn im Umlaund vo Wean laufend zua, täuweis duach Zuazug ausn städtischn Bereich, owa a duach Zuazug aus de periphean Gebiete, zum Beispü ausn Woidviadl oder aus de Raundgebiet vom Weiviadl, de täuweis aa Problemgebiet aum Oawadsmoakt san. Seit St. Pödn de Laundeshauptstod is, is a duatn a steakare Zuawaundarung festzumstöön. Wäu in sensible Gebiete wiar im Weanawoid duachn Zuazug de Gfoah vo ana Zasiedlung gem is, wean laufend restriktivare Moßnauhman in da Raumoadnungspolitik festglegt.
Boarischa Woid
Da Boarische Woid oda Bayerwoid (dt.: Bayerischer Wald oda Bayerwald) is a Middlgebiag im Ostn vo Bayern, oiso in da Obapfoiz und Niedabayern, an da Grenz zua Tschechei (Behmen).
Niedaöstareich
Religion
Im Joah 2001 woan 79,3 % vo de Bewohna remisch-katholisch, 3,3 % protestantisch mit 60 Kiachn in 27 Pfoan, 3,2 % islamisch und 10,8 % konfessionslos.
Boarischa Woid
Da Gebirgszug geht aa weida ins Behmische eine, do wiada nacha Behmischa Woid gnennt. De sidestliche Foatsetzung noch Owaestareich is da Sauwoid und s Muivierdl, im Nordn grenzt a - nur duach de Cham-Furtha Senkn - an an Obapfoiza Woid. De hechsten drei Berg vom Boarischn Woid sand da Grousse Arba (1456m), da Grousse Rachl (1453m) und da Kloane Rachl (1399m).
Niedaöstareich
Politik
1918–1934 woa Niedaestareich zeascht in via Woikraas auftäut. Da Laundtog hod aus 60 Ohg'oadnatn bestaundn. 1932 haum de letztn demokratischn Woin vua da NS-Zeit stottgfundn: Es san ocht Woikraas büdt wuan und de Zoih vo de Ohg'oadnatn is auf 56 varringat wuan. So hod ma vasuacht, de domolign Großpartein auf Kosten von da imma steaka weadanden NSDAP zum steakn.
1934–1938 is des Laund ständestootlich regiat wuan, 1938–1945 is a Reichsstotthoida (Gauleita) an da Spitzn vo da Laundesvawoitung und vo da NSDAP im Laund gstaundn.
Seit 1945 wiad de Laundespolitik vo da ÖVP dominiat, de wos seit domois aa in Laundeshauptmann stöd. De Buagamaasta ghean aa meaheitlich da ÖVP aun. De SPÖ is de zweitsteakste Kroft im Laund.
Seit 2013 san im niedaestareichischn Laundtog fimf Patein vatretn:
Boarischa Woid
Im estlichn Toal vo dem Gebirge is 1970 da easchte Nationalpark vo Deitschland entstandn. 1997 is a erweitat woan und buid etz mitn Nationalpark Šumava oans vo de grässtn Schutzgebiete vo Eiropa.
Niedaöstareich
Politik
De Laundesregiarung setzt si zaum ausn Laundeshauptmau, seine zwaa Stöövatreta und sechs Regiarungsmitglieda, de Laundesrät gnaunt wean. De Patein entsendn de Mitglieda vo da Laundesregiarung nochn Vahötnis vo de eareichtn Wöhlastimman. Daher san - obwoi de ÖVP mit absoluta Meaheit regiat - a SPÖ-Mitglieda in da Laundesregiarung vatretn.
Im Nationäurot ist de ÖVP mit 11, de SPÖ mit 10, de FPÖ mit 6, is BZÖ und de Greanan mit je 2 Mandatare vatretn (Staund 2005).
Boarischa Woid
Da Fremdnvakea hod im Boarischn Woid a grousse Bedeitung. Nem an Nationalpark gibts aa mehrane Schigebiete und vui Wandawege. De Kunst vo da Glosblosarei hod im Boarischn Woid um Zwiesl a lange Tradition. Und ba Kätzing gibts de geowissenschoftliche Funtamentalstation Wettzell
Niedaöstareich
Vawoitung
Niedaestareich is in 21 Vawoitungsbeziak' und 4 Statutoastädt' gliadat. Seit da letztn Gemeinderefuam vo 1970 und a poa klaanan Ändarungen gibts 573 Gmoana.
Boarischa Woid
De Eiheimischn song zum Boarischn Woid ganz oafoch „Woid“ und nenna se sejm „Waidla“.
Eadkund
Da boarische Woid is afdaid in oban, mittlan und untern Woid. Zum oban Woid ghead da Langreis Cham, da estliche Landkreis Rengschbuag, da neadliche Langreis Schtrauwen-Bong und da neadliche Landkreis Reng; zum mittlan Woid ghead da Landkroas Reng, da neadliche Landkroas Degngdoaf und da neadliche Landkreis Freyung-Grafenau. Da Rest vom Landkroas Freyung-Grafenau geheat zum untan Woid und da neadliche Landkroas Bassa keat a no dazua.
Niedaöstareich
Vawoitung
Zua gleichn Zeid mit da Iwasiedlung vo da Lanudesregiarung nach St. Pödn is aa a Vawoitungsrefuam eigleit wuan, de ar a Dezenträulisiarung vo de Beheadn bedeit hod und mid dea ma de anzlnan Vawoitungsstöön näha an de anzlnan Beziakshauptmaunnschoftn augsiedlt hod.
Boarischa Woid
Eadkund
Manche doind an Woid ah no in boarischen und behmischen Woid ei. Da behmische Woid is ois des wos estle vom Reng liegt. Da boarische Woid is des Gebiet vo da Doana bis zum Regn.
Niedaöstareich
Hauptregionen
De niedaestareichische Landesplanung hod aus operativen Grindn des Laundesgebiet in fümf Aktionsraime vo de regionäun Entwicklungsvabänd bzw. vo de zuaghearign Regionalmanagements untatäut:
Boarischa Woid
Eadkund
Da hechste Beag vom Woid is da Arwer (1456 m ü NN), owa da Rachel is grod 3 Meta niedriger. En Winta liegt do om an rechtn Haffa Schnee. Bis fast vier Meter hotma amoi sejmois neizeahhundatachdadachzd am Arwer gmessn.
Da Woid is bekannt fia sei Klima. Ebbs bsondas is des in Klingenbrunn-Bahnhof und in da Haidmej. Da is in Winto schon efta bis viazg Grod koid gwen.
Niedaöstareich
Hauptregionen
Die sognauntn Hauptregionan fossn Gebiete zaum, de wos gemeinsaume Meakmoi (geografische Lagebeziehungen, ähnliche Wirtschaftsstruktur, Ressourcenausstattung) oda ähnliche Probleme haum. Hauptaufgob is, de Aunliegn vo de Regionan zum artikulian, entwicklungsstrategisch wichtige Themenschwaapunkte zum formulian und passende Leitprojekte zum inizian.
Boarischa Woid
Eadkund
Duach den ganzn Boarischn Woed und no waeda owe zoigd si a Quarzriegl: vo da Owapfoez duachs Muiviatl bis auf Linz. Wenn ma s woaß, dann kann ma n aes Beagformation dakenna; awa sichtboa is a, waeßli-wassrig schimmand, nuagrad da, wo duach de Erosion des Gschdoands vo de umliagedn Beag abtragn wordn is. Des is da Fae bae Regn - de Buag Weißnstoa steht auf am Quarzberg - und bae Viechta. Dortn is da Quarzbuggl mit dreißg Metan am hechstn. Dea sichtbare Tae vo dem Quarzriegl haßt Pfahl und stehd unta Natuaschutz.
Niedaöstareich
Statutarstädt
Des san Gmoana, de wos ned nua des Stodrecht haum, sundan aa kaana Beziakshauptmaunschoft untastöd san und si in eahnan eigan Stodaumt (Magistrat) söba vawoitn.
Boarischa Woid
Gschicht
De Bezeichnung Bayerischa oda Boarischa Woid is eascht im 19. Joarhundat aufkema, woorscheinle zwengan Fremdnvakea. Friara is zwischn Behmawoid und Boarischn Woid koa Untaschied gmocht worn, s wor ois da Behmawoid oda nua "da Woid".
Niedaöstareich
Wiatschoft
De wiatschoftlich stärkstn Regionen im Laund liegn entlaung vo da Thermenlinie. De stärkste Wiatschoftskroft haum de Gebiete um Wean, mit da Entfeanung vo Wean sinkts daun in da Regl. Da Beziak Mödling, in da Nähe vo Wean, hod des hechste Steiaaufkumman.
Boarischa Woid
Nationalpark und Natuapark
Zwischn Lusn und Grossm Foiknstoa liegt da Nationalpark Boarischa Woid, da easchte Nationalpark vo Deitschland. 1970 is a vom Freistoot Bayern mit eppa 130 km² grindd und 1997 af 240 km² eaweidat worn. Zan Park ghean Gebiete mit an dichtn "Urwoid", kloane Seen und Regnmoor. Da Park geht af iwa 1450 m i. NN. hoch.
Niedaöstareich
Wiatschoft
Nochm Zweitn Wödkriag is des Laund in da sowjetischn Besotzungszone glegn, wos a Nochtäu fia de wiatschoftliche Entwicklung woa. De Zastearung vo Großbetriebm, Demontagen und Reparationen (Eadöö vom Marchföd) haum si negativ ausgwiakt. Eascht nochn Obschluss vom Stootsvatrog 1955 hod in Niedaestareich da wiatschoftliche Wiedaaufbau augfaungt. Owa bis 1989 hod da Eisane Vuahaung de Gschicht no ollawäu bremst. So gibts bis heit no an großn Strom vo Toges- und Wochenendpendla zu eahnare Oawadsplätz in Wean.
Boarischa Woid
Nationalpark und Natuapark
Dazua gibts aa no zwoa Naturpark. Zan Naturpark Boarischa Woid gheat s Gebiet neadli vo da Donau bis zan Grenzkamm zua Tschechei. Da Park bsteht seit 1967 und is da ejtaste Natuapark in Bayern. Im Nordwestn schliasst da Natuapark Obara Boarischa Woid o.
Partei vo bibltrein Kristn
De Partei vo bibltrein Kristn (dt.: Partei Bibeltreuer Christen, kuaz: PBC) woa a 1989 grindde deitsche Kloapartei. Se is im Meaz 2015 im Bündnis C - Kristn fia Deitschland (dt.: Bündnis C – Christen für Deutschland) afgonga.
Se hod si sejm ois kristli-weatkonseavativ gseng und hod zum Spektrum vo de kristli-fundamentalisdischn Partein ghead. Se hod si ois „politisches Sprochroah vo de Kristn aus oin Kiachn“ gnennd, is owa afgrund Midgliedschoft und Prägung ois evangelikoi eihzoadna. So is se vom Religionswissnschoftlichn Medien- und Infoamazionsdienst ois Partei mid „pfingstli-evangelikoia Prägung mid entsprechnda theologischa Untamauarung“ bezeichnd worn.
Zentreumexikanische Gedda midm R
Do herin san de Zentreumexikanische Gedda midm Aufaungsbuachschtobm R, dt. Zentralmexicanischen Götter mit dem Anfangsbuchstaben R, augoadnd.
Mount Usborne
Da Mount Usborne (spanisch: Cerro Alberdi) is mid 708 Meta da häxde Beag vo de Falklandinsln und bfindd se af da neadlichn Hejft vo Ostfalkland noadestli vo Darwin. Ea weisd aa im Summa kloane Vagletscharunga af.
Da Beag is noch Alexander Burns Usborne bnennd, om Offizia vo da Beagle, dem Schiff, wos Charles Darwin af sei briahmdn Reise gfiahd hod.
Linsngricht (Bibe)
Linsngricht moant im iwatroganen Sinn an Tausch vo wos Weatvoim gegn wos Mindaweatign, des wo owa an kurzfristign Lustgewinn vaspricht.
D Ausdruck geht auf a biblische Gschicht zruck (1. Buach Mose 25:29-34): Da Jakob, da jingare Bua vom Isaak, kafft seim ejtan Bruada Esau des Easchtgebuatsrecht fia an Tella Linsn ob, wia dea miad und mit an Bärnhunga vo da Fejdorbat hoamkimmt.
Im Singspui Der Waffenschmied vom Albert Lortzing wead des ironisch thematisiat:
"Linsengericht" is a da Nama vo oana Gmoa z Hessen.
1488
Des is a Iwablick iwas Joar 1488.
Wilson County, Texas
Wilson County is a County im Bundesstoot Texas in da USA. Da Sitz vo da County-Vawoitung is in Floresville.
Geografie
Des County liegt im middlan Sidostn vo Texas, is uma 130 km vom Golf von Mexiko entfeant und hod a Flächn vo 2094 Quadratkilometa, wovo 4 Quadratkilometa Wossaflächn san.
Es grenzt im Uahzoagasinn an foignde Countys:
North Carolina
North Carolina (engl. Aussproch ; Nord-Carolina, Nordkarolina oda Nordkarolinien) is a Bundesstaat am Ostn vo de Vaeinigtn Staatn.
Keyboard (Instrument)
A Keyboard is a elektrisches Tasteninschtrument mit iwlichaweis schwoaze und weiße Tasdn, de genau wia beim Klavia angordnet san, nua meistns net sovui.
Keyboards wern heind meisdns eigsetzt, um traditionalle oda historische elektronische Inschtrument zum Simuliern bzw. de Klänge mehrara von dene Instrument in si zu vereinign.
Spuiweis
Mid da rechdn Hand schbuid ma de Melodie und mid da linkn Hand schbuid ma de Akkord dazua, es glaungt owa oft aa, doß ma in Grundton mit aan Finga dazuaspuit, wei in Rest mocht da eibaute kompjuda aafoch dazua. Aussadem is in de heidign Keyboaz iwlichaweis aa no a automadischs elektrischs Schlogzeig eibaut, und des loßt ma zu dem Gonzn no an Rhythmus dazuaspuin, damiz fetziga glingd. An manche Keyboards konn ma aa no a Mikrofon oschliaßn, damit ma midsinga konn. Des mochan oba meisdns nur de Alloauntahoita.
EFQM
EFQM stähd fia:
Haines Borough
Da Haines Borough is a Beziak am Bundesstaat Alaska a de Vaeinigtn Staatn vo Amerika. Am Beziak, dea wos am Alaska Panhandle ligt, lemand 2.508 Leid. Da Siez vo da Borough-Vawoidung is in Haines.
Geographie
Da Beziak hod a Flächn vo 6070 Quadratkilomedda. Davo hand 5080 Quadratkilomedda Land und 990 Quadratkilomedda hand (14,02 Prozent) Wossaflächn.
Zentreumexikanische Gedda midm J
Do herin san de Zentreumexikanische Gedda midm Aufaungsbuachschtobm J, dt. Zentralmexicanischen Götter mit dem Anfangsbuchstaben J, augoadnd.
Distrikt in Portugal
Des is a Listn vo de portugiesischn Distrikt.
1 Stand: 2001 2 in km2 3 Einwohna/km2 4 autonome Regiona
Fosching und Fosanocht
Fosching und Fosanocht (dt. Karneval, Fasching, Fasnacht, engl. carnival) nennt ma de Zeit vum Oschamigga, en Ofang vo da Fostnzeid.
Im Untaschied zan Karneval dauad da Fosching bzw. de Fosanocht vo Dreikini bis Oschamigga. Im engan engan Sinn sogoa nua vom Narischn Pfinzda (Weiwafosching, unsinniga Dunasdog) bis zan und Oschamigga. Im uaspringlichn Sinn woa damid nua de Nocht voam Oschamigga gmoant.
Woatheakumft
As Woat Fosching kimmt vom middlhochboarischn vaschanc und vaschang. Es moant en leztn Oikohoi-Ausschang voa da Fostnzeid.
As Woat Fosanocht oda Fosnet moant woarscheinli de lezte Nocht voa da Fostnzeid.
Wuazn
Fosching bzw. Fosanocht ham in da boarischn Kuitua - im Untaschied zan Karneval - de foigadn Wuazn:
Windrail
As Windrail is vo da Technologie Firma Anerdgy aus Zirich entwicklt worn. Es ko af Nei- und Oidbautn eihgsetzt wean.
As easchte in Deitschland montiade Windrail huggd an Dachl vo an Houchhaus z Berlin. <!-- wird ein im Jahr 2014 vorgestelltes neuartiges Öko-Kraftwerk genannt: eine Kombination aus Windgeneratoren und Solarmodulen, das bevorzugt auf Dächern zum Einsatz kommt. Ein Windrail-Prototyp wurde in der Schweizer Stadt Marthalen auf einem Hausdach installiert. Ein weiteres Kombi-Kraftwerk konnte im Jahr 2015 auf einem Getreidesilo in der gleichen Stadt in Betrieb gehen. In Deutschland befindet sich das erste auf dem Dach eines Wohnhauses montierte Windrail im Berliner Ortsteil Wilhelmstadt im Blasewitzer Ring.
Kurzbeschreibung
Das Technologieunternehmen Anerdgy aus Zürich hat das Windrail entwickelt und bereits in der Schweiz zum Einsatz gebracht. Die Berliner Stadtwerke unterstützten die Firma bei der praktischen Erprobung des Windrail in der deutschen Hauptstadt. Der Wohngebäudeeigentümer Gewobag ließ im Jahr 2016 die erste derartige Anlage in Deutschland auf einem zwölfgeschossigen Wohnhaus mit Flachdach montieren. Das Windrail besteht aus zehn Windgeneratoren, auf welche durch ein komplexes Strömungsleitsystem ein kräftiger Wind gerichtet ist. Auf der nach Süden weisenden Seite der Windleitbleche wurden großflächig Solarmodule montiert. Die gleichzeitige Nutzung der Sonnen- und Windenergie soll jährlich eine Energie von rund 95.000 Kilowattstunden liefern. Durch diese dezentrale Energieversorgung werden nach Berechnungen der Konstrukteure auch etwa 45 Tonnen CO2-Emissionen vermieden.
Mit diesem umweltfreundlichen Energiesystem können vorhandene Gebäude nachgerüstet oder Neubauten damit ausgestattet werden. -->
Lyksborg
Lyksborg stähd fia:
Rennesøy
Rennesøy woa bis 2019 a Kommune in da norwegischn Fylke Rogaland. De Kommune werd duach ocht Insln buidt: Rennesøy, Mosterøy, Bru, Fjøløy, Klosterøy, Vestre Åmøy, Sokn und Brimse. De Kommune gheat zua Londschoft Ryfylke. Seit 2020 is Rennesøy a Doal vo Stavanger.
Lyksborg
Lyksborg is da Famijnam vo foingde Peasona:
Rennesøy
Gschicht
Des friare Augustinaklosta Utstein liegt auf da Insl Mosterøy. Es wurde noch 1263 grindt und wor St. Laurentius (Lavrans) gweiht. De Auflesung gschah 1536.
Caffaro
Da Caffaro ([]) is a Fluss in de Oipn. Sei Toi nennd ma's Valle del Caffaro.
Da Caffaro entspringd im Adamello-Massiv in da Näh vo da Grenz zwischn de Provinzn: Brescia und Trient om Monte Listino. Vo zoihreichn Gebiagsbäch gspeisd, mindd und valossd'a an Beagsää Laghetto Dasaré, passiad de historische Stod Bagolino, und mindd noch uma 40 km zwischn: Ponte Caffaro (ghead zua Gmoa Bagolino) und Lodrone ois Grenzfluss vo de oom ogfiahdn Provinzn und de jeweijing Regiona in an Idrosää. Ea hod etzad an Hähnuntaschied vo ema 2200 m hinta se.
Seit on Seit midm Fluss schlengld se de (Strada Statale) SS669 beagaf bis zua Malga Gaver (Schutzhittn). Duat mochd de Stroß on Knick noch Westn und fiahd iwa'n Passo di Croce Domini ins bnochboade Toi va Oglio, dea duachn Iseosää fliassd.
Sauakraut
Gschicht
De Konsaviarungsmethode duach Müchsairegearung is oid und geht mindastns af de Antike zruck. Sauakraut wo im antikn Griachaland genau so bekonnt is, wia im Remischen Reich und im Kaisareich China.
Duach sein hochn Vitaminghoid (bsundas Vitamin C) woa Sauakraut vua oim im Winta sea wichtig. Owa aa in da Seefoaht is friacha unvazichtboa gwen, wei's Essn vo rohn Sauakraut Skorbut vahindat hod.
Inhoidsstoffe
Sauakraut is reich an Müchsaire, Vitamin A, B, C, K und Mineroistoffn. Es woa und is im Winta a wichtiga Vitamin-C-Lieferant. Sauakraut is seah kalorienoam (etwa 19 kcal je 100 g), praktisch fettlos und enthoid nua 3 bis 4 % Kohlenhydrate und 1 bis 2 % Proteine. Im Sauakraut is a Histamin enthoidn, des wos Unvaträglichkeitn ausläsn kaun.
Queen (Band)
De Rockband Queen is 1970 in Großbritannien grind worn. Vo Ofang o dabei warn da Freddie Mercury, da Brian May und da Roger Taylor. Kurz drauf is no da John Deacon dazuakemma. Iaba zwanzg Joar, bis zum Dod vom Freddie Mercury hod se an dera Bsetzung nix gändert. Vo 1974 weg warns durchgangig erfolgreich. Se hom iaba 150 Milliona Tonträger vakaft und han so oane vo de erfolgreichstn Bands iabahapt. A homs iaba 700 Auftritte ghobt.
Da charakteristische Klang vo Queen wurd vo oim vom Freddie Mercury seim Gsang und am Brian May seiner Gitarr prägt. An hohn Wiedererkennungswert hom a des aufwendige Zsammspui vo olle vier Stimma in de Refrains, des ma so eingle mehrad vo moderne gsangslastige Pop-Gruppn kennt ois vo na Rock-Band. Wenn ma se de vaschiednen Solo-Albn vo de Mitgliada oherd merkt ma a das eana Musik immer aus a Spannung zwischn de Stilrichtunga vo de oanzln Mitgliada entstandn is. So hom de härtern Rock-Liadl an fast scho ungwöhnlich klarn Gsang und a de eha poplastign Baladn recht deftige E-Gitarrn-Soli.
In der Zeit wos am Freddie Mercury scho schlechter ganga is, des aba no koana offiziell gwußt hod sans amoi gfrogd worn, warums so sejdn Konzerte spuin. Do homs gsogt, des warad zwar sejdn, aba effektiv, se warn in oam Jahr nua an drei Wochaend ned dahoam und hom trotzdem voa iaba a Million Leid gspuid.
Ois abzumseng war, dass da Freddie Mercury boid an AIDS sterm werd homs eana gor koa Mia mehr gem Liadl fias naxte Album komplett fertig zum stejn. Se hom stattdessn an Haffa neie Liadl komponiert fia de dann eascht amoi nur am Freddie Mercury sei Stimm aufgnumma worn is. Eascht nach seim Doad ham de iabrign Drei ernan Gsang und de Instrumente zua de Liadl aufgnumma und mit dem Zeig as Album "Made in Heaven" rausbracht.
Seitm Dezember 2004 spuin da Brian May und da Roger Taylor zsammad mitm Paul Rodgers ois Sänger auf Konzerte. Im September 2008 is dann a a Album vo dene Drei aussekemma, des hoaßt The Cosmos Rocks. Da offizielle Band-Nama is zurzeit Queen + Paul Rodgers. Des soi a a weng odeitn, dass da Paul Rodgers koa richtigs Mitglied vo Queen ned is. Er hod do mehra den Status vo am Dauer-Gastmusiker. Er sejm btont a imma wiada das a ned an Freddie Mercury ersetzn wui und ko. Oide Liadl vo Queen singt a zwar a, gibt se aba go koa Mia sein Vorgänger zum imitiern.
Landkroas Marktheidenfeld
Da Landkroas Marktheidenfeld (amtli: Landkreis Marktheidenfeld) is a ehemoliga Landkroas im bayerischn Untafrankn.
Bis zu seina Aflesung hod da Landkroas 47 Gmoana ghod.
Wichtige Orte
De gressdn Orte woan Marktheidenfeld, Kreuzwertheim, Neubrunn und Stadtprozelten.
Nochboakroas
Da Landkroas hod 1972 (im Uahzoagasinn im Noadn ogfonga) an de Landkroas: Lohr am Main, Karlstadt und Wiazburg (olle in Bayern), on an Landkroas Tauberbischofsheim (in Bodn-Wiattmbeag) sowia on de Landkroas Miltenberg, Obernburg am Main und Aschaffenburg (olle drei wiedarum in Bayern) ghead.
Landkroas
Om 1. Juli 1972 is da Landkroas im Zug vo da Gebietsreform in Bayern afglesd und mid de domoling Landkroas Gemünden am Main, Karlstadt und Lohr am Main zum so gnenndn Landkroas Mittelmain zammgfossd worn. Om 1. Mai 1973 hod da Landkroas de heit guitige Bezeichnung Landkroas Main-Spessart eahoidn.
Oanige Gmoana ausm Oidlandkroas Marktheidenfeld san zu de Landkroas: Miltenberg und Wiazburg kemma.
Städt und Gmoana
Städt:
Mäakt
Gmoana:
Kfz-Kennzeichn
Om 1. Juli 1956 ism Landkroas bei da Eihfiahrung vo de bis heit guitign Kfz-Kennzeichn des Untascheidungszeichn MAR zuagwiesn worn. Es is bis zum 3. August 1974 ausgem worn.
Wetzmannsthal
Wetzmannsthal is a Urtschoft und a Katastralgmoa in da Gmoa Inzersdorf-Getzersdorf im Bezirk Sankt Pölten-Land in Niedaöstareich.
Siedlungsentwicklung
Zum Johreswexl 1979/1980 woarn in da Katastralgmoa Wetzmannsthal zsammgrechnt 20 Bauflächn mit 8.693 m² und 42 Gärten auf 48.096 m², 1989/1990 woarn´s 21 Bauflächn. 1999/2000 woar die Aunzohl der Bauflächn auf 27 angewachsen und 2009/2010 bestanden 39 Gebäude auf 76 Bauflächn.
Bodnnutzung
De Katastralgmoa ist laundwirtschoftli prägt. 87 Hektar sand zum Johreswexl 1979/1980 laundwirtschoftli gnutzt gwesn und 3 Hektar woarn forstwirtschaftli gefiahrte Woidflächn. 1999/2000 is auf 92 Hektar Laundwirtschaft betriebn wordn und 4 Hektar sand ois forstwirtschaftli gnutzte Flächn ausgwiesn gwesn. Ende 2018 woarn 86 Hektar ois laundwiatschoftliche Flächn gnutzt und Foastwirtschoft is auf 2 Hektar betriebn woarn. De duachschnittliche Bodenklimazahl vo Wetzmannsthal is 58,6 (zum Staound 2010).
Marcus Cornelius Cethegus (Konsul 160 v. Kr.)
Marcus Cornelius Cethegus woa a remischa Politika und Midglied van Zweig vo de Cethega vo de gens de Cornelier.
Ea hod im Joar 171 v. Kr. ana Gsondschoft oghead, de'n Konsul Gaius Cassius Longinus vo om Kriag ohne Eijwiigung van Senat obhoidn hod soin, und woa 169 v. Kr. midvaontwoatli fia de Vasteakung vo da Kolonie Aquileia duach neie Kolonistn (tresvir coloniae deducendae). Hähpunkt in da Karriea van Cethegus woa's Konsulat on da Seitn vo seim Amtskolleng Lucius Anicius Gallus im Joar 160 v. Kr.
Listn vo österreichische Weine
Österreich hod ois Weiaunbaulaund a launge Tradition. In Wean, Nidaöstarreich, da Steiamoak und in Burgnland wiad seit Joahundatn Wei aunbaut. In easchta Linie sans reschare Wei, nua im Burgnlaund, in da Gegnd rund uman Neisiedlasee wean lieblichare Weine forziat.
Muskat Ottonel
Da Sämling, dea wos in Frankreich zong woan is, entspricht ana Kreizung vom Gutedel mit Muskat, wobei de Muskat-Sortn ned genau definiat wean hod kenna.
Gschmockn Prägnanta Muskatduft, leicht schlank und sea markant.
Aunbaugegendn und Aunbauflächn Burgenland (1%)
Müller Thurgau
In Geisenheim zicht vom Prof. Müller ausn Kanton Thurgau, entstaummt ana Kreizung vom Riesling min Madeleine Royale.
Gschmockn Dezents, leicht muskatoatiges Bouquet, müd mit zoata, blumiga Aromatik.
Aunbaugegendn und Aunbauflächn Burgenland (6,8%)
Sauvignon Blanc
Entstaummt ana Traminer-Kreizung. Voa meah ois hundat Joa vom Erzherzog Johann in de Steiamoak eigfiaht (Muskat Sylvaner).
Geschmockn Im Duft oft Holunda, grosige schottige Wiazn mit an sea tipischn Soatncharakta, oft a Paprikaaroma, hoche Saire.
Aunbaugegendn und Aunbauflächn Weiviatl, Steiamoak (0,7%)
Rotgipfla
Entstaummt ana natialichn Kreizung vom Tramina min Rotn Veltliner. Easchte urkundliche Erwähnung um 1840 in da Steiamoak. Hod in Ruaf vo de Gumpoldskiachna Weine grindt.
Gschmockn Frischa, wiaziga Wei, markante Sairestruktua.
Aunbaugegendn und Aunbauflächn Thermenregion
Greana Veltlina
Da Greana Veltlina is a Obkämmling vom Traminer mid geringa Veltlinagenetik.
Gschmockn Ausprägts, fruchtigs Bukee mit oft typischn Pfeffagschmockn, frisch und lebendig, autochthone Suatn.
Aunbaugegendn und Aunbauflächn Burgenland, Niederösterreich (Wachau, Kamptoi, Traisentoi, Kremstoi und Weiviatl) und Wean (36%)
Wööschriesling
Da Wööschriesling is ned vawandt min Rheinriesling. Es gibt untaschiedliche Heakunftsdeitungan: aus Italien oda aus Frankreich.
Gschmockn Zoat-duftig mit feine Opfearoma, leicht und meist schlank strukturiat, rassigs Sairespü.
Aunbaugegendn und Aunbauflächn Steiermark, näadliches Burgenland und Weiviatl (9%)
Weißa Burgunda (Pinot blanc)
Burgund güt ois Heimat, seitn 14. Joahundat urkundlich nochweisboa. De Suatn is noch da Suatnngenetik min Blauen Burgunda vawaundt.
1489
(Wappn des Kinireichs Zypern)
Sauda
is a Kommune in da norwegischn Fylke Rogaland. Se grenzt im Nordwestn an de Kommune Etne, im Nordn und Ostn an Odda, im Ostn und Sidn an Suldal und im Westn an Vindafjord. Sauda liegt in da Londschoft Ryfylke.
Listn vo österreichische Weine
Weißa Burgunda (Pinot blanc)
Gschmockn Kompakts, oft nussigs Aroma, kräftig ausbaut, ausgwogn und harmonisch.
Aunbaugegendn und Aunbauflächn Steiermark und Weiviatl (6%)
Rheinriesling
A Obkömmling vo ana Heunischkreizung mit ana sognauntn fränkischn Suatn. De Wachau reklamiat aufgrund ana urkundlichn Erwähnung vo an Weingoatn min Nauman Ritzling in Suatnaunspruch fia si.
Aunbaugegendn und Aunbauflächn Wachau, Kamptio, Kremstoi, Weiviatl (3,4%)
Ziafandla
De Suatn is vom Rodn Veltlina ogleit. Da zweite Ötantäu is oba bis jetzt unbekaunt. A Wei mit an guadn Oitarungspotenziäu.
Gschmockn Noch Pistazien und kandiate Frücht, frisch, rund und ausgwogn. Passt guad zua ana Hausmaunskost.
Aunbaugegendn und Aunbauflächn Thermenregion
Blaufränkisch
De Obstaumung vo da Suatn von ana Heunischkreizung scheint gsichad zum sei. Da zweite Ötantäu is oba bislang unkloa.
Gschmockn Frisch, fruchtig und fein saialich, kräftig, owa dezent gerbstoffhoidig.
Aunbaugegendn und Aunbauflächn Burgenland (5,4%)
St. Laurent
Des Synonym vo dera Suatn ois Pinot St. Laurent is vuiständig richtig, wäu sa si beim St. Laurent um an Burgundasämling haundelt. Sei Ursprungslaund is Frankreich.
Gschmockn Nach da Reifezeit samtig trockn, voimundig und aungenehm gerbstoffhoidig.
Aunbaugegendn und Aunbauflächn Burgenland, Thermenregion (0,9%)
Blauburga
De Suatn entspricht dena Aungaben vom Züchta Prof. Zweigelt und staummt vo ana Kreuzung Blauer Portugieser mit Blaufränkisch.
Gschmockn Purpuaroda Wei mit intensivb Rotweinduft und ana samtig-leichtn herbn Gschmocksnotn.
Aunbaugegendn und Aunbauflächn Weiviatl, Burgenland
Blaua Portugiesa
Weidaentwicklung vo ana Traubm, de wos aungeblich duach an Weinhändla aus Porto nach Bad Vöslau kumman is.
Gschmockn Fruchtig und müd, saireoam, niadriga Alkohoigehoit, leichta Veigalgschmockn.
Aunbaugegendn und Aunbauflächn Weiviatl (5%)
Blaua Zweigelt
Da Zweigelt is 1922 vom Prof. Zweigelt in Klostaneibuag ois Kreizung vom Blaufränkischn min St. Laurent zicht wuan. Es haundelt si um de flächnmäßig bedeutandste Rotweisuatn in Österreich.
Gschmockn Voll, kräftig, leicht würzig, kerpareich, samtig, müde Saire.
Aunbaugegendn und Aunbauflächn Neisiedlasee, Carnuntum, Weiviatl (9%)
Zentreumexikanische Gedda midm K
Do herin san de Zentreumexikanische Gedda midm Aufaungsbuachschtobm K, dt. Zentralmexicanischen Götter mit dem Anfangsbuchstaben K, augoadnd.
Kanizsa
Kanizsa is da Famijnam vo foingde Peasona:
1000 jährige Eiche Gollingkreit
De 1000-jahrige Eichn (a Bluadeichn oda a oafach blos Eichn gnannd) bei Gollingkreit in da nahad vo Schromhausen im oberboarischen Landkroas Neibuag-Schromhausen, is a Moadsdrum Stieleichen (Quercus Robur), de eppat 350 - 500 Johr oid is. Dea Bam hod ungfahr an Umfang vo 9,1 Meter und is damit da viatdickste Bam in Bayern und af Plotz 22 vo de dicksten Bam in Deitschland. 2016 hods eara bei am Weda an scho voahea mid am Stolseil gsichadn Ast obagrissn, weicha an betrachtlichn Teil vo da Krona ausgmocht hod. De Eichn is ois a Naturdenkmoi ausgwiesn.
Dodn
De 1000-jahrige Eichn steid eppat 200 m außerhoibs vo Gollingkreit an da Landstraßn in richtung da Oadschaft Hoisboch. Se hod a heich vo 24m und an Kronenduachmesser vo emfois 24m. Da Taillenumfang betrogt 8,65m (Stand vo 2017)
Einzelnachweis`
Sorge um die Gollingkreuter Eiche Ardike im Donaukurier vom 20. September 2016
Gourde
De Gourde is de Währung vo Haiti. De intanationoi ibliche Obkiazung noch ISO 4217 is HTG. A Gourde is in 100 Centimes untateit.
Die Haitianischn Gourde gibt's in foingdn Sticklunga:
Bubendorfer Thomas
Da Bubendorfer Thomas oda Buamdorfer Thomas (* 14. Mai 1962 in Soizburg, aufgwoxen in Seiger Hons an Pongau) is a estareichischer Extrembergsteiger und a Autor. Er praktizieascht vuaoim dia Technik vam Free-Solo-Klettern.
Haines (Alaska)
Haines is a Gloastod am neadlichn End vo da Chilkat-Hoibinsl in Alaska (USA) und a glei nu da Vawoidungssiez und de oazigste gmoad am Haines Borough.
Bubendorfer Thomas
1988 is a ba Werweaufnomen schwar vaunklyckt, wo er 20 Meta an fejsing Terrain oogstyrzd is und se mererne Wirwen brochen houd. Er houd se owa rehabilitiern kenner und houd wiader zan Klettern ohgfonger. Ois gontz grosse Leistung sand dia 1991 durchgfiaschte easchte soaefreie Alloahbsteigung vo da Aconcagua-Siadwond an oam Toug, sowia 1986 dia 23-styndige Non-Stop-Alloahbsteigung vam Fitz Roy zan nenner. Eemfois bis heint nied darreicht is seih „Fymbf-Wend-Enchainement“, ba dem a 1988 a dia Dolomiten fymbf reine Fejswend bis zan VII. Schwiarigkeidsgroud an oam Toug kletteascht is (dia Nordwend vo dia Droi Zinnen, dia Siadwond vo da Marmolada („Schwoimschwontz“ mid „Don Quixote“ Ausstiag VI+) und dia Nordwestwond („Via Niagara“ VI+) vam Sass Pordoi). Um dia insgsommt droitausend Hächenmeeter messeaschten senkrechten bis iwahengeaschten Dolomitenwend zan durchsteing, is er mid am Huabschrauber vo oam Gipfe zan naxten Wondfuass transportieascht wourn.
Villemomble
Villemomble is a franzesische Gmoa im Département Seine-Saint-Denis und in da Region Île-de-France. Mid Stond vom hod de Gmoa  Eihwohna ghobd. De Eihwohna wean Villemomblois gnennt.
Geografie
De Gmoa is in ocht Ortstei untateit.
Nochboagmoana san: Le Raincy im Noadn, Gagny im Ostn, Neuilly-sur-Marne im Sidn, Rosny-sous-Bois im Sidwestn, Bondy im Westn und Les Pavillons-sous-Bois im Noadwestn.
Städtpartnaschoftn
Villemomble untahoit a Städtpartnaschoft mid'm Bonna Stodbeziak Hardtberg, 🇩🇪, oane mid da Stod Droylsden, 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 und oane mid da Stod Portimão,, on da Algarve.
Großstroheim
Großstroheim is a Urtschoft und a Katastralgmoa in da Gmoa Stroheim im Bezirk Eferding in Oberösterreich.
Siedlungsentwicklung
Zum Johreswexl 1979/1980 woarn in da Katastralgmoa Großstroheim zsammgrechnt 354 Bauflächn mit 100.506 m² und 368 Gärten auf 861.152 m², 1989/1990 woarn´s 391 Bauflächn. 1999/2000 woar die Aunzohl der Bauflächn auf 838 angewachsen und 2009/2010 bestanden 509 Gebäude auf 859 Bauflächn.
Ramsch (Schafkopf)
Da Ramsch is a Spui-Art vom Schafkopf, des spuit ma wenn koana spuin mog, wei a jeda so schlechte Kartn hot. Ondas wia beim noamoin Spui spuit beim Ramsch a jeda geng jedn. Trimpf san bloß di Oba und Unta, Heaz und d'ondan Foabn san koa Trimpf. Gwunna hot dann der, der de wenigstn Punkt kriagt und de ondan kriang de Punkt dias dawischt hom ois Minuspunkt aufgschriam. Noamolaweis spuit ma glei a ganze Rundn Ramsch, so doss oie a Schangs zum Valian ham.
Kanton Cambrai
Da Kanton Cambrai is dea mid da Kantonsreform 2015 buidde 9. Kanton van Département Nord und ghead zan Arrondissement Cambrai. Er hod 57.375 Eihwohna (Stond: 1. Jenna 2015).
(30826) Coulomb
(30826) Coulomb is a Asteroid van Haptgiatl, dea om 10. Oktoba 1990 vo de deitschn Astronoma: Lutz D. Schmadel und Freimut Börngen on da Thüringa Landessteanwarte Tautnbuag (IAU-Code 033) in Thüringen entdeckd worn is.
Da Asteroid is om 27. Aprui 2002 noch'm franzesischn Physika Charles Augustin de Coulomb (1736–1806) bnennd worn, dea de Elektrostatik sowia de Magnetostatik begrindd hod und'm Gsetz, vo da Kroft und da Eihheit vo da elektrischn Lodung sein Nam gliehn hod.
Rhode Island
Rhode Island (engl. Aussproch: ) is da gleanste Bundesstaat vo de Vaeinigtn Staatn vo Amerika und a Teil vo da Region Neiengland.
Banzenweiler (Feuchtwangen)
Banzenweiler is a Ortstei vo da Stod Feuchtwangen im Landkroas Ansbach in Middlfrankn.
Geografie
Des Doaf liegt uma drei Kilometa nordnordwestli vo da Feuchtwanga Stodmittn beidseits dessn flocha Mulde om Bieberboch, der uma dreiviatl Kilometa sidöstli vo do da Sulzach vo rechts zualafft.
Gschicht
1799 hods im Ort zehn Haushoite gem, de olle am Ansbachischn Kameralamt Feuchtwangen untatan woarn.
Midm Gmoaedikt is Banzenweiler zua politisch sejbstständign Gmoa worn, zu der de Orte Bieberbach, Georgenhof, Jungenhof, Krebshof, Krobshausen, Leiperzell, Oberransbach, Oberrothmühle, Poppenweiler, Unterransbach, Unterrothmühle und Weiler am See gheat hom. Im Zug vo da Gebietsreform in Bayern (1. Juli 1971) is diese noch Feuchtwangen eihgmoant worn.
Vakeah
De B 25 fiaht aus Dorfgütingen im Nordn kemand on Krobshausen voabei ins Doaf und sidli weita noch Feuchtwangen. A Gmoavabindungsstroß zweigt in Banzenweiler vo ihr ob noch Bieberbach im Westn.
HTG
HTG is de Obkiazung fia:
Syphilis
De Syphilis, aa Lues, Lues venera oda harter Schanker, is a sexuell üwatrogbare Krankheid. Ausgläst wead de Infektion duach des seid 1905 bekannde Bakterium Treponema palladium. De Syphilis zeichned se duach aus, daß jeweils ganz untaschiedliche Symptom auftren kenna und aa, je noch Vafassung vom Infiziadn, ganz untaschiedle valaffa koo.
Iwatrogung
De Bakterien kennan beim Kontakt üwatrong wean wia beim Gschlechtsvakeah, wo s duach kloane Valetzungan (Mikroläsionen) vo de Schleimhejt oda da Haud in s Bluad kemman. A oostecka konn ma se bei direktn Bluadkontakt wia bei na Bluadtransfusiion oda wenn beim Drogngebrauch as sejm Spritzbschteck midnand heagnomma wead. A Infektion duach idirekte Weg wia gemeinsam heagnommane Handdiacha is ganz sejtn weil se de Bakterianart aussahoib vom Käapa ned lang hoit.
Valauf
Ma untascheid im klinischn de oogborne Syphilis (aa Lues connata) oda de eigfangane Syphilis. De eigfangene Syphilis wead nacha nomoi untateild in d Friahsyphilis (Stadium I und II) und d Spatsyphilis (Stadium III und IV). Unbehandld valaaft d Syphilis in bestimmde Stadien ob:
Mensch im Boarischn
As Mensch oda Mentsch, (Mehrzoi Menscher) moant im Boarischn a Weibaleit. As Mensch konn oiso a Weibsbuid, a ledigs Madl oda a Dirndl sei. In de oan Gegendn moant ma mit Menscher mehra de Weiberleit und wo onders mehra de Madln. Des grammatische Gschlecht is in dem Foi sächlich, im Gengsatz zum männlichn Mensch.
De Bedeitung hot se mit da Zeit vor ollm in de großn Städt vaendat. Do sogt mas heit am ehern no zua de aufmuggadn, gschlampatn und schlechtn Fraun und Deandln zum Beispui beim Fluacha "A so a schlechts Mensch a so a ausgschamts ...".
Im Raum Minga is da Ausdruck scho fost vaschwundn, werd aba no im letztern Sinn, ois Beleidigung, vastondn.
Ramschladn
A Ramschladn is a Gschäft, in dem ma oiss megliche Glumpad, z'hochdeitsch Ramsch, nochgschmissn griagt, weils eigentle koana wirkle braucht. Ramsch is oft gschmacklos, vo schlechta Qualität oda generell ois Produkt vo zweiflhaftm Nutzn fia d'Menschheit.
Sebastian Vettel
Da Sebastian Vettel (* 3. Juli 1987 in Heppenheim) is a deitscha Automobilrennfohra. Ea foat seit 2007 in da Formel 1 und is bis 2014 beim estareichischen Team Red Bull Racing unta Vatrog gstaundn. In da Saison 2010 hot ea als bisher jingsta Pilot an Wödmoastatitl gwunna in de Joar 2011, 2012 und 2013 eafoigreich vadeidigt. Ea is noch Fangio und Schuhmacher da dritte Viafochwödmoasta, die wos gibt.
Easchte Afohrungen im Monoposto
2003 is da Sebastian in den Formelsport gwechslt. In seina Debütsaison is a füa Eifelland Racing in da deitschn Formel BMW gstartet. Er hot fünf Rennen gwunna und is Vizemeista hintam Maximilian Götz woan. 2004 hot a mit Mücke Motorsport den Meistatitl da deitschn Formel BMW gwunna und hot a mit 18 Siegen in 20 Rennen an nein Rekord aufgstöd. Nachdem ea as Budget fia die easte Saison mit groaßm Aufwond zombrocht hot, hot da estareichische Getränkeheastöa Red Bull ugfong, an Sebastian Vettel finanziell z'unterstützn.
BMW Sauber (2007)
In da Saison 2007 is da Vettel z'nachst als Test- und Asotzfohra fi BMW Sauber tätig gwesn. Do da Eisotz vo an drittn Fohrzoig nimma alabt wor, hot jeweils oana da Stommpilotn, Nick Heidfeld oda Robert Kubica, eam as Cockpit im easchtn frein Training ogem miassn. Noch Kritik da Betroffenen hot BMW Sauber ob'm drittn Lauf auf Vettels Eisotz ois Freitogsfohra vazichtet.
Noch Robert Kubicas schwarn Unfoi beim Großn Preis vo Kanada in Montreal hot eam as BMW Sauber Team als Einsotzfohra beim darauffolgendn Großn Preis da USA engagiert. Somit hot a do am 17. Juni 2007 sei Renndebüt gem. In seinem easchtn Qualifikationstraining hot a bereits an siebtn Ploth arreicht. As Rennen is zunachst nit gonz zufriedenstellend valoffn. Ea hot si mehrmois vabremst und somit a mehra Plätze valoan. Zum Schluss hot a decht no an ochtn Plotz arreicht und is somit da jingste Fohra, dea in die Punkteränge gfohn is.
Toro Rosso (2007-2008)
Am 31. Juli 2007 hot die Presse gmöd, dass da Sebastian Vettel ab'm Großn Preis vo Ungarn an US-Amerikaner Scott Speed bei Scuderia Toro Rosso fian Rest da Saison asetzn wead. Vorraussetzung dafi woa a Freigabe vom BMW Sauber Team. Do es dabei zu Vazögarungen kemma is, hot ea as Rennen in Ungarn bestrittn, ohne vorher as Fohrzeig jeweils gfohrn z'hom. Ea is Teamkolleg vom Vitantonio Liuzzi woan.
Beim chaotischn Regnrennen beim Großn Preis vo Japan in Fuji hot a easchtmois fia Aufsechn gsorgt, ois a bis auf Plotz drei voagstoaßn is und zwischnzeitlich as Rennen sogor ugfüaht hot. Während a Safety-Car-Phase is a jedoch bei a Kollision mit'n Mark Webber ausgschiedn. Onfongs hom eam die Rennkommissare die Schuid gem und es is fias nagste Rennen um zehn Startplätz zruggvasetzt woan. A Amateurvideo hot eam jedoch entlastet. Lewis Hamilton hot mit am plötzlichn Bremsmanöva den Unfoi provoziat, is ollerdings nit bstroft woan. Beim drauffolgendn Großm Preis vo China is ea vo Startplotz 17 in Rennen gonga und hot as Rennen erneut auf nossa Streckn auf Platz vier beendet, do die Boxenstrategie guad passt hot. Des wor bis dahin die beste Platzierung fi'n Sebastian Vettel als a fi Toro Rosso, des durchn Vitantonio Liuzzi eascht oan Punkt hoin hot kinna (Vitantonio Liuzzi 2006 in den USA). Außadem is ea voa seim Engagement in da Formel 1 in da World Series by Renault gstartet und is Fünfter in da Gsomtwertung woan.
In da Saison 2008 wor da Sebastien Bourdais, dea zwischn 2004 und 2007 viermoi in Folge die amerikanische Champ-Car-Serie gwunna hot, da neue Teamkolleg vom Sebastian Vettel. Die easchtn via Rennen is ea nia ins Ziel kemma, da Teamkollege hot jedoch scho im easchtn Rennen den siebtn Plotz arreicht und somit bewiesn, dass ea konkurrenzfähig is. Mitn fünftn Plotz in Monaco und weitan Punkteplatzierungen hot da Sebastian jedoch wieder konstante Ergebnisse zu vazeichnen kopt.
Am 13. September 2008 hot ea si im varegneten Qualifying in Monza als bishea jingsta Fohra die Pole-Position ghoit. Im Rennen hot ea sie donn a in an Sieg ummünzn kinna und is somit a da jingste Fohra, dea an Formel-1-Grand-Prix gwinna hot kinna.
A in da zwoatn Saisonhälftn hot da Sebastian Vettel übazeugn kinna und is reglmäßig in die Punkte gfohn und hot mit an viertn Plotz beim Saisonfinale in Brasilien sogor no an Weltmoastatitl vom Lewis Hamilton in Frog gstöd. Noch dea Saison hot a mit 35 Punkte an ochtn Plotz in da Fohrawertung erreicht und hot seinen Teamkollegen Sebastien Bourdais und die zwoa Kollegn vo Red Bull Racing hinta si lossn kina.
2009
Mitte Juli 2008 hot as Toro-Rosso-Schwestanteam Red Bull Racing bekonntgem, dass da Vettel ob da Saison 2009 on da Seitn vom Mark Webber fohrn wead. Nochdem ea in den easchtn beidn Rennen imma kurz vorm Rennende ausgschiedn is, hot ea in Shanghai beim Großn Preis vo China sei zwoate Pole-Position azün kinna (di easchte fi Red Bull Racing übahaupt) und hot Togd drauf a sein zwoatn Sieg eigfohn. Beim Großn Preis da Türkei is ea zwor wieda auf die Pole-Position gfohn, hot jedoch im Rennen scho in da easchtn Rundn an Fohrfehla gmocht und is auf'n drittn Plotz zrugggfoin, gwunna hot zum Schluss da Jenson Button. Beim drauffoigendn Großn Preis vo Großbritannien in Silverstone hot ea sein zwoatn Saisonsieg vo da Pole-Position azüt und is a z'gleich di schnöste Rennrundn gfohn. Im August hot Red Bull Racing a Vatrogsvalängarung bis 2011 bekonntgem. Beim Großn Preis vo Belgien hot a mit an drittn Plotz an Rückstond aufn WM-Führendn Jenson Button weita vakürzn kinna. Noch an ochtn Plotz vo Italien und an viertn Plotz in Singapur hot a in Japan aufn Suzuka International Racing Course sein drittn Saisonsieg eigfohn. Oa Rennen vor Saisonschluss hot si jedoch da Jenson Button vorzeitig an Weltmoastatitl gsichat. Durch an Sieg beim Saisonfinale in Abu Dhabi aufn nein Yas Marina Circuit is da Sebastian Vettel Vizeweltmoasta vorm Rubens Barrichello woan.